wickkiey/tamil-wikipedia-markdown huggingface dataset:
# சாலி நடனத் தவளை


**மைக்ரிசாலசு சாலி** (*Micrixalus sali*) பொதுவாக சாலி நடனத் தவளை என அழைக்கப்படும், மைக்ரிசாலிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. *மை. சாலியின்* விருப்பமான வாழிடம் ஈரமான இலைக் குப்பைகள், ஓடைகள் மற்றும் ஈரமான பசுமையான காடுகளில் உள்ள ஓடைகள்.  

இந்தியாவின் மேற்குத் தொடர்ச்சி மலைப் பகுதியில் கள ஆய்வுகளை மேற்கொண்டு, கேரளாவில் உள்ள குள்ள யானை கல்லனாவினை ஆவணப்படுத்திய பிரபல வனவிலங்கு புகைப்படக் கலைஞர் சாலி பாலோட் என்பவரின் நினைவாக இந்தச் சிற்றினம் பெயரிடப்பட்டது.
# ஈட்டி தவளை


**ஈட்டி தவளை** (*Javelin frog*)(*லிட்டோரியா மைக்ரோபெலோசு*) என்பது பெலோட்ரியாடினே என்ற துணைக்குடும்பத்தில் உள்ள ஒரு தவளை சிற்றினம் ஆகும். இது ஆத்திரேலியாவில் மட்டுமே காணப்படும் அகணிய உயிரி. இதன் இயற்கையான வாழிடம் மிதவெப்பமண்டல அல்லது வெப்பமண்டல உலர் தாழ் நில புல்வெளி, சதுப்புநிலங்கள் மற்றும் இடைப்பட்ட நன்னீர் சதுப்புநிலங்கள்.  

## விளக்கம்

ஈட்டித் தவளை ஆத்திரேலியாவில் அறியப்பட்ட மிகச்சிறிய மரத் தவளை ஆகும். ஆண் தவளை 16 மிமீ நீளமும் பெண் தவளை நீளம் வரை வளரும். இவை பொதுவாகப் பழுப்பு நிறத்தில் வெளிர்-பழுப்பு முதுகு மேற்பரப்பு, அடர்-பழுப்பு பக்கவாட்டு கோடுகள் மற்றும் வெள்ளை, வயிற்றுப்புறப் பகுதிகளையும் வெள்ளை பட்டை உதட்டினைக் கொண்டுள்ளது.
# விக்கிப்பீடியா:பயிலரங்கு 2024/கட்டுரைத் தலைப்புகள்/தாவரவியல்

## மேற்கோள்கள் சேர்க்கப்பட வேண்டிய கட்டுரைகள்
1. அல்கா
1. பசுங்கனிகம்
1. பச்சையம்
1. கொடி (தாவரம்)
1. மரம்
1. இருபுற வெடிக்கனி
1. சுரைக்காய்
1. சேனைக்கிழங்கு
1. பயற்றம்
1. பூக்கோசு
1. மஞ்சள் முள்ளங்கி
1. வெங்காயத்தாள்
1. ஜப்பானிய முள்ளங்கி
1. மாதுளை
1. மெண்டரின் தோடம்பழம்
1. பசலிப்பழம்
1. வெள்ளரி

<div>  

</div>
# விக்கிப்பீடியா:பயிலரங்கு 2024/கட்டுரைத் தலைப்புகள்/கணினி அறிவியல்

## மேற்கோள்கள் தேவைப்படும் கட்டுரைகள்
1. கணினி வரைகலைஞர்
1. மூளை-கணினி இடைமுகம்
1. நேரடி அணுகல் நினைவகம்
1. மாங்கோடிபி
1. வலை 3.0
1. டுவிட்டர்பாட்டு
1. டார்க் வெப் (இருண்ட வலை)
1. பிணைய மாதிரி
1. வருடம் 2000 சிக்கல்
1. விசைக்குவை (குறியாக்கவியல்)
1. மின் நலப் பதிவு

## மேம்பாடு தேவைப்படும் கட்டுரைகள்
1. மேக சேமிப்பகம்
1. முகப்புப் பக்கம்
1. ஜீவன் பிரமான்
1. ஓபின்ஏஐ
1. ஏற்பு நெறிமுறை
1. நேர்மையான ஹேக்கிங்
1. அமெரிக்கத் தகவல் இடைமாற்றத் தரக் குறிமுறை
1. பெகாசசு (உளவுநிரல்)

## விரிவாக்கம் தேவைப்படும் கட்டுரைகள்
1. பொதுச்சேவை மையம்
1. கோரிய நேரத்து ஒளிதம்
1. மேலதிக ஊடக சேவை
1. கணினி வரைகலை
1. அரட்டை இயலி (மென்பொருள்)
1. நகைமுகம் (குறியீடு)

<div>  

</div>
# விக்கிப்பீடியா:பயிலரங்கு 2024/கட்டுரைத் தலைப்புகள்/வரலாறு

## மேற்கோள் தேவைப்படும் கட்டுரைகள்
1. கல்வெட்டு
1. ஏழாண்டுப் போர்
1. சிங் அரசமரபு
1. தமிழ்நாட்டுப் பஞ்சம் (1891)
1. இந்திய அரசியல்
1. 1866 ஒரிசா பஞ்சம்
1. 1869 ராஜபுதானா பஞ்சம்
1. மண்டையோடு பஞ்சம்
1. ஆக்ரா பஞ்சம், 1837–1838
1. பண்பாடு
1. அசிரியக் கட்டிடக்கலை
1. இந்தியாவின் பண்பாடு
1. போசளர் கட்டிடக்கலை

## மேம்பாடு தேவைப்படும் கட்டுரைகள்
1. அடிப்படைச் சான்றுகள்
1. தஞ்சை பெரிய கோவில் கல்வெட்டுகள்
1. தமிழகத்தில் கீழைப் பழங்கற்காலம்
1. கொற்கை
1. தமிழ்நாடு மாநில வரலாற்று ஆய்வு ஆவணக் காப்பகம்
1. சமகாலம்
1. அசோகரின் பெரும் பாறைக் கல்வெட்டுக்கள்
1. அசோகரின் சிறு பாறைக் கல்வெட்டுக்கள்
1. நிரந்தரத் தீர்வு
1. பழங்கால பிரித்தானியர்

## விரிவாக்கம் தேவைப்படும் கட்டுரைகள்
1. பானிபட் போர் (1526)
1. இரண்டாம் பானிபட் போர்
1. மூன்றாம் பானிபட் போர்
1. வெள்ளையனே வெளியேறு இயக்கம்
1. உப்பு வேலி
1. இராஜபுதனம்
1. ஐக்கிய ஆக்ரா மற்றும் அயோத்தி மாகாணம்

<div>  

</div>
# வி. ஏ. கே. ரங்கா ராவ்


**ராவு வெங்கட ஆனந்தகுமார கிருஷ்ண ரங்கா ராவ்**, ( *Ravu Venkata Anandakumara Krishna Ranga Rao* ) சுருக்கமாக **வி. ஏ. கே. ரங்கா ராவ்** என்றும் அழைக்கப்படும் இவர், ஓர் இந்திய இசை அறிஞரும், நடனக் கலைஞரும், திரைப்பட வரலாற்றாசிரியரும், புத்தக விமர்சகரும், கலை விமர்சகரும் மற்றும் பேச்சாளரும் ஆவார். இவர் இந்தியாவின் விசாகப்பட்டினத்திற்கு அருகிலுள்ள பொப்பிலியின் அரச குடும்பத்தின் வழித்தோன்றல் ஆவார். இவர் பொபிலி அரசர் மற்றும் பொப்பிலி ராணியின் தங்கையான சரசுவதி தேவியின் இளைய சகோதரரான ராவு ஜனார்த்தன கிருஷ்ண ரங்க ராவ் ஆகியோருக்கு பிறந்தார். இவரது தந்தை சிக்கவரம் ஜமீந்தாராக இருந்தார்.  

## பணிகள்
50க்கும் மேற்பட்ட இந்திய பாடகர்களின் முதல் பதிவுகளை இவர் வைத்திருக்கிறார். அவர்களில் கண்டசாலா, ஹேமந்தா முகர்ஜி, ம. ச. சுப்புலட்சுமி மற்றும் லதா மங்கேஷ்கர் ஆகியோர் அடங்குவர். இவரது சேகரிப்பில் 15 க்கும் மேற்பட்ட வெளிநாட்டு மொழிகளின் இசைத் தொகுப்பும் உள்ளது. அவற்றில் சில இலத்தீன், கிரேக்கம் மற்றும் உருசிய மொழி மற்றும் துளுவம் மற்றும் தோடா உட்பட 40 க்கும் மேற்பட்ட இந்திய மொழிகளும் உள்ளன. இவரது தொகுப்பில் இரவீந்திரநாத் தாகூர் போன்ற தலைசிறந்த ஆளுமைகளின் நாடகங்கள், உரைகள் மற்றும் பாராயணங்களும் அடங்கும்.  

உலகிலேயே 78 ஆர்பிஎம் இசைத் தட்டுகளின் மிகப் பெரிய சேகரிப்பு கொண்டவராக அறியப்படுகிறார். லிம்கா சாதனைகள் புத்தகம் இவரது பதிவுகளின் எண்ணிக்கையை 53,000 என்று கூறுகிறது.
# விக்கிப்பீடியா:பயிலரங்கு 2024/கட்டுரைத் தலைப்புகள்/வணிகவியல்

## மேற்கோள்கள் சேர்க்கப்பட வேண்டிய கட்டுரைகள்
1. அமைப்பு முறையேடு
1. அரச சாலை
1. அல்மராய்
1. ஐஎஃப்சி பிலிம்ஸ்
1. கடை
1. குறுங்கடன்
1. கூட்டாண்மை
1. கூலி வழங்கல் சட்டம் - 1936
1. கேளிக்கை வரி
1. சூதம்
1. செயல்முறை விதிகள்
1. டெமாசெக் ஹோல்டிங்ஸ்
1. தனியாள் வணிகம்
1. தி எகனாமிக் டைம்ஸ்
1. தி பைனான்சியல் எக்ஸ்பிரஸ்
1. திறன் மேலாண்மை
1. தொடுகையுணர் செலுத்தல்
1. தொழிற்துறை வணிக நிறுவனங்கள் பட்டியல்
1. தொழில் நிறுவனங்கள்
1. தொழிலாளர் கூட்டுறவு
1. நகலகம்
1. நியாய வணிகம்
1. நிறுவனம் (வணிகம்)
1. பண்டச் சந்தை
1. பங்குச் சந்தையில் பணம் பண்ண (நூல்)
1. பங்குடைமை வணிகம்
1. பிசினஸ் ஸ்டாண்டர்ட்
1. புவியியல் சார்ந்த குறியீடு
1. பன்னாட்டு வான் போக்குவரத்து சங்கம்
1. பேரங்காடி
1. பொதுப் பங்கு நிறுவனம்
1. மளிகைக் கடை
1. மின்வழி நிதிமாற்று விற்பனை முனை
1. வங்கி
1. வாடிக்கையாளர்
1. வணிக அறிவாண்மை
1. வணிக செயலாக்கம்
1. வணிகம்
1. வர்த்தக உத்தி
1. விலை
1. விற்பனை முனை
1. வோல் மார்ட்
1. ஹிரோஷிமா எலக்ட்ரிக் ரயில்வே

## மேம்படுத்தப்பட வேண்டிய கட்டுரைகள்
1. கமேரூன் சர்வதேச நிறுவனம்
1. தமிழ்நாடு மாநில வாணிபக் கழகம்
1. பட்டுப் பாதை
1. இந்தியா-மத்திய கிழக்கு- ஐரோப்பா பொருளாதார வழித்தடம்

## விரிவாக்கம் தேவைப்படும் கட்டுரைகள்
1. அதானி துறைமுகங்கள் மற்றும் சிறப்புப் பொருளாதார வலயம்
1. அழைப்பு அட்டை
1. இறக்குமதி
1. நிறுமச் செயலர்
1. பணம்
1. படிமுறையியல் வணிகம்
1. பண்டமாற்று
1. முதுகலை வணிக மேலாண்மை
1. வணிகக் கல்வி
1. வணிகத்தில் பெண்கள் விருது
1. சமுதாய தொழில்முனைவகம்
1. இருப்புக் கணக்கு

<div>  

</div>
# விக்கிப்பீடியா:பயிலரங்கு 2024/கட்டுரைத் தலைப்புகள்/பொருளாதாரம்

## மேற்கோள்கள் தேவைப்படும் கட்டுரைகள்
1. இறுதி கணக்குகள்
1. உட்பொதிக்கப்பட்ட மதிப்பு
1. உழைப்புச் சொத்துக் கோட்பாடு
1. கூட்டு நுகர்வு
1. கொள்முதல் ஆணை
1. சந்தைப் பொருளாதாரம்
1. சிறப்புப் பொருளாதார மண்டலம்
1. செயல்வல்லமை அணுகுமுறை
1. செலுத்தல்
1. தானுந்துப் பகிர்வு
1. நிலையான கிரயம்
1. நேர வங்கியியல்
1. முதலீடு மாதிரிகள்
1. விலைச்சிட்டை
1. விற்பனை ஆணை
1. வேலைத்துணுக்குப் பொருளாதாரம்

## மேம்பாடு தேவைப்படும் கட்டுரைகள்
1. அறிவுசார் மூலதனம்
1. இயற்கை மூலதனம்
1. இளங்கலை பொருளியல்
1. உடைமை
1. உயிர்ச்சூழற் பொருளியல்
1. உலகப் பொருளாதார மன்றம்
1. ஒருங்கிணைப்பு பொருட்கள்
1. சேமிப்பின்மை
1. நிதிக் கணக்கீடு
1. நிதி மூலதனம்
1. நிதியறிக்கை
1. நிலப் பொருளாதாரம்
1. பண்டமாற்று
1. பொது மூலதனம்
1. பொருளாதாரக் குமிழ்
1. மனித மூலதனம்

## விரிவாக்கம் தேவைப்படும் கட்டுரைகள்
1. உலகப் பொருளாதார நெருக்கடி, 2008-2009
1. உற்பத்திச் சாதனங்கள்
1. கட்டற்ற சந்தைமுறை
1. சலுகைசார் முதலாளியம்
1. தாராளமயமாக்கல்
1. தற்குறிப்பு
1. தேவை
1. நுண் பசுமைக் கடன்
1. பகிர்வு
1. பணமாற்று சுழற்சி முறை
1. விண்வெளி அடிப்படைப் பொருளாதாரம்
1. வீட்டுப் பொருளாதாரம்

## கூகுள் தமிழாக்கக் கட்டுரைகள்
1. ஏகபோகம்
1. ஒருங்கியக்கம்
1. பொருளாதாரம்
1. கணக்கியல்
1. தனியார் சமபங்கு
1. பணவாட்டம்

<div>  

</div>
# இலந்தனம் ஆக்சிபுளோரைடு



**இலந்தனம் ஆக்சிபுளோரைடு** (*Lanthanum oxyfluoride*) என்பது LaOF என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இலந்தனம், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு

- இலந்தனம்(III) புளோரைடை மீவெப்பநிலையில் ஊள்ள நீராவியுடன் சேர்த்து நீராற்பகுப்பு வினைக்கு உட்படுத்தினால் இலந்தனம் ஆக்சிபுளோரைடு உருவாகும்:
:: 2LaF<sub>3</sub> + H<sub>2</sub>O -> LaOF + 2HF  

- இலந்தனம் புளோரைடு அரைநீரேற்றை வெற்றிடத்தில் சூடுபடுத்தினால் இது சிதைவடைந்து இலந்தனம் ஆக்சிபுளோரைடை கொடுக்கும்:
:: 2LaF<sub>3</sub> * 0.5H<sub>2</sub>O -> LaOF + LaF<sub>3</sub> + 2HF  

- இலந்தனம் ஆக்சைடை வெற்றிடத்தில் இலந்தனம் புளோரைடுடன் சேர்த்து உருக்கி இணைத்தாலும் இலந்தனம் ஆக்சிபுளோரைடு உருவாகும்:
:: La<sub>2</sub>O<sub>3</sub> + LaF<sub>3</sub> -> 3LaOF  

## இயற்பியல் பண்புகள்
இலந்தனம் ஆக்சிபுளோரைடு நிறமற்ற படிகங்களாக காணப்படுகிறது.  

## வேதிப்பண்புகள்
மென் படலங்கள் தயாரிப்பில் இலந்தனம் ஆக்சிபுளோரைடு பயன்படுத்தப்படுகிறது.
# விக்கிப்பீடியா:பயிலரங்கு 2024/கட்டுரைத் தலைப்புகள்/சமூகவியல்

1. சாமியாட்டம்
1. சமூக உளவியல்
1. பொறாமை
1. புலப்பாட்டு முரண்பாடு
1. கரட் கும்பல்
1. சமூகத் தனிமை
1. அரசன்
1. வழிபாட்டு மரபு
1. சமூகவியல்
1. எதிர் பண்பாடு
1. சமூக சோம்பல்
1. முன்முடிவு
1. சிறுபான்மையினர்
1. சமூக வகுப்பு
1. மதச்சார்பின்மையாதல்
1. குடும்ப மரம்
1. தெய்யம்

<div>  

</div>
# விக்கிப்பீடியா:பயிலரங்கு 2024/கட்டுரைத் தலைப்புகள்/பொதுவானவை

## அன்றாடப் பயன்பாடு (15)
#### மேற்கோள்கள் தேவைப்படுபவை
1. திறன்பேசி
1. தன்னியக்க வங்கி இயந்திரம்
1. கடன் அட்டை
1. உடனடி கொடுக்கல் சேவை
1. பற்தூரிகை

#### மேம்பாடு தேவைப்படுபவை
1. செல்லிடத் தொலைபேசி
1. ஒருமித்த கொடுக்கல் இணைப்பிடைமுகம்
1. கூகுள் பே

#### விரிவாக்கம் தேவைப்படுபவை
1. விற்பனை முனை
1. பிஎச்ஐஎம்
1. பேபால்
1. மாஸ்டர்கார்டு

#### கூகுள் தமிழாக்கக் கட்டுரைகள்
1. இருமப் படமி
1. பற்று அட்டை

## திரைப்படத் துறை (20)
#### மேற்கோள்கள் தேவைப்படுபவை
1. நாகேஷ்
1. சுஹாசினி
1. முமைத் கான்
1. மும்தாஜ் (நடிகை)

#### மேம்பாடு தேவைப்படுபவை
1. கதிர் (நடிகர்)
1. தண்டபாணி (நடிகர்)
1. திரைப்படம்
1. விஜயகுமார்
1. நிழல்கள் ரவி
1. விஸ்வநாதன்-ராமமூர்த்தி
1. சந்தான பாரதி
1. இராதாகிருஷ்ணன் பார்த்திபன்

#### விரிவாக்கம் தேவைப்படுபவை
1. இளவரசி (நடிகை)
1. சௌகார் ஜானகி
1. மீரா கிருஷ்ணன்
1. விக்ரம் பிரபு
1. ஜீவன் (நடிகர்)
1. ஜெகன்
1. ஹபீப் தன்வீர்
1. சௌந்தர்யா ரஜினிகாந்த்

## சமயம் (15)
#### மேற்கோள்கள் தேவைப்படுபவை
1. நம்பிக்கையற்றோர்
1. நாயன்மார்கள் (புராணத் தொடர்)
1. சமணப் புனிதத் தலங்கள்
1. தமிழ்நாட்டில் உள்ள இந்துக் கோவில்களின் பட்டியல்
1. புத்தர் தங்கியிருந்த இடங்கள்

#### மேம்பாடு தேவைப்படுபவை
1. திலகம் (நெற்றிப்பொட்டு)
1. உம்ரா
1. இந்திய அரசின் ஹஜ் மானியம்
1. கிறித்துமசு தாத்தா
1. சமயம்
1. இருபத்தி எட்டு புத்தர்களின் பட்டியல்

#### விரிவாக்கம் தேவைப்படுபவை
1. இந்துக் கோயில் கட்டிடக்கலை
1. வெற்றித் தூண்
1. கஃபா
1. கிறிஸ்து பிறப்புக் காலம்

## சுற்றுலா (20)
#### மேற்கோள்கள் தேவைப்படுபவை
1. தேக்கடி
1. திருமூர்த்தி மலை
1. தமிழ்நாட்டிலுள்ள மலை வாழிடங்கள்
1. சோலன்
1. கைலாசகிரி
1. நீர்வாழ் உயிரினங்கள் காட்சிச்சாலை

#### மேம்பாடு தேவைப்படுபவை
1. கடல்சார் அருங்காட்சியகம், தரங்கம்பாடி
1. ஆனைகட்டி
1. இந்தியாவின் ஏழு அதிசயங்கள்
1. ராஜாவின் இருக்கை
1. கைலாசகிரி
1. மஞ்சம்பட்டி பள்ளத்தாக்கு
1. காவால் புலிகள் காப்பகம்

#### விரிவாக்கம் தேவைப்படுபவை
1. ஜபல்பூர்
1. அமைதிப் பள்ளத்தாக்கு தேசியப் பூங்கா
1. பெரியாற்றுத் தேசியப் பூங்கா
1. அஞ்செங்கோக் கோட்டை
1. லக்கிடி
1. மஞ்சம்பட்டி பள்ளத்தாக்கு
1. பனி விடுதி

## உணவு வகைகள் (10)
#### மேற்கோள்கள் தேவைப்படுபவை
1. அத்தோ

#### மேம்பாடு தேவைப்படுபவை
1. அடைப் பிரதமன்
1. இரசம் (உணவு)
1. சாத்தே
1. வட்டிலப்பம்
1. ஒடியல் கூழ்

#### விரிவாக்கம் தேவைப்படுபவை
1. அணிச்சல்
1. ஐதராபாத்து பிரியாணி
1. பெலூகா காவியா
1. பொரிவிளங்காய் உருண்டை

## புராதன சின்னங்கள் (10)
#### மேற்கோள்கள் தேவைப்படுபவை
1. கொக்கட்டிச்சோலைச் செப்பேடு
1. தொல்லியல் உருவரை
1. திபேத்திய ஆக்கங்களுக்கான நூலகமும் சுவடிக்கூடமும்
1. டீக் அருங்காட்சியகம்

#### மேம்பாடு தேவைப்படுபவை
1. அயோத்தி கல்வெட்டு
1. யவன இராச்சியக் கல்வெட்டு
1. திப்பு சுல்தான் அருங்காட்சியகம், சிறீரங்கப்பட்டினம்

#### விரிவாக்கம் தேவைப்படுபவை
1. உத்திரமேரூர் கல்வெட்டுக்கள்
1. தமிழ்ச் செப்பேடுகள்
1. கோணேசர் கல்வெட்டு

## விளையாட்டு (10)
#### மேற்கோள்கள் தேவைப்படுபவை
1. மேடிசன் சதுக்கத் தோட்டம்
1. தங்கப் பதக்கம்

#### மேம்பாடு தேவைப்படுபவை
1. பிஸ்த் ஒலிம்பிக் அரங்கு
1. ரஸ்தோவ் அரங்கு
1. ஒலிம்பிக் விளையாட்டரங்கம்
1. துவக்கப்பிழை
1. ர. பிரக்ஞானந்தா

#### விரிவாக்கம் தேவைப்படுபவை
1. ஏர் கனடா சென்டர்
1. உள் அரங்கு விளையாட்டுகள்
1. ப. அனுராதா

## கல்வி
#### மேற்கோள்கள் தேவைப்படுபவை
1. பல்கலைக்கழகம்

<div>  

</div>
# அயோடைல் புளோரைடு



**அயோடைல் புளோரைடு** (*Iodyl fluoride*) என்பது IO<sub>2</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. அயோடைல் புளோரைடு சேர்மம் ஆரம்பத்தில் 1951 ஆம் ஆண்டில் தயாரிக்கப்பட்டது..  

## தயாரிப்பு
நைட்ரசனிலுள்ள் அயோடோசில் முப்புளோரைடை 110 ° செல்சியசு வெப்பநிலைக்கு சூடேற்றினால் அயோடோசில் முப்புளோரைடு சிதைவடைந்து அயோடைல் புளோரைடு உருவாகும். இந்த வினை மீளக்கூடிய வினையாக இருப்பதால், அயோடின் பெண்டாபுளோரைடு தொடர்ந்து அகற்றப்பட வேண்டும்.  

::I<sub>2</sub>O<sub>5</sub> + HF → IO<sub>2</sub>F + HIO<sub>3</sub>  

## இயற்பியல் பண்புகள்
அயோடைல் புளோரைடு செஞ்சாய் சதுரத்தில் நிறமற்ற படிகங்களாக காணப்படுகிறது. இது தண்ணீருடன் வினை புரியும்.  

## வேதிப்பண்புகள்
அயோடைல் புளோரைடு வறண்ட காற்றில் நிலைப்புத்தன்மை கொண்டுள்ளது. ஆனால் ஈரப்பதத்தில் மெதுவாக அயோடிக் மற்றும் ஐதரோபுளோரிக் அமிலங்களாக நீராற்பகுப்பு அடைகிறது.  

::3IO<sub>2</sub>F + 4BrF<sub>3</sub> -> 3IF<sub>5</sub> + 2Br<sub>2</sub> + 3O<sub>2</sub>  
::IO<sub>2</sub>F + 2SeF<sub>4</sub> -> IF<sub>5</sub> + 2SeOF<sub>2</sub>
# அயோடோசில் முப்புளோரைடு



**அயோடோசில் முப்புளோரைடு** (*Iodosyl trifluoride*) என்பது IOF<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
அயோடின் ஐந்தாக்சைடையும் அயோடின் ஐம்புளோரைடையும் சேர்த்து வினைபுரியச் செய்தால் அயோடோசில் முப்புளோரைடு உருவாகும்.  

::I<sub>2</sub>O<sub>5</sub> + 3IF<sub>5</sub> -> 5IOF<sub>3</sub>  

அயோடின் மற்றும் புளோரின் வாயுக்கள் வினைபுரிவதாலும் அயோடோசில் முப்புளோரைடு உருவாகிறது:  
::  

அயோடின் ஐம்புளோரைடையும் தண்ணீரையும் சேர்த்து வினைபுரியச் செய்தாலும் அயோடோசில் முப்புளோரைடு உருவாகும்:  

::IF<sub>5</sub> + H<sub>2</sub>O → IOF<sub>3</sub> + 2HF  

## இயற்பியல் பண்புகள்
அயோடோசில் முப்புளோரைடு நிறமற்ற நீருறிஞ்சும் ஊசி வடிவ படிகங்களாக காணப்படுகிறது. இது தண்ணீருடன் வினை புரியும்.  

## வேதிப்பண்புகள்
அயோடோசில் முப்புளோரைடு நிறமற்ற நீருறிஞ்சும் படிகமானதால் 110 பாகை செல்சியசு வெப்பநிலையில் IO<sub>2</sub>F மற்றும் IF<sub>5</sub> சேர்மங்களாகச் சிதைகிறது.
# இலிபிகைட்டு



**இலிபிகைட்டு** (*Liebigite*) என்பது ஒரு யுரேனியம் கார்பனேட்டு கனிமமாகும்>. Ca<sub>2</sub>(UO<sub>2</sub>)(CO<sub>3</sub>)<sub>3</sub>·11H<sub>2</sub>O. என்ற மூலக்கூற்று வாய்பாடால் இக்கனிமம் விவரிக்கப்படுகிறது. யுரேனியத்தை பகுதிப் பொருளாகக் கொண்டுள்ள தாதுக்களின் ஆக்சிசனேற்ற மண்டலத்தில் இரண்டாம் நிலை கனிமமாக இலிபிகைட்டு தோன்றுகிறது.  
இக்கனிமம் பச்சை நிறம் முதல் பசுமஞ்சள் வரையிலான நிறத்தில் இருக்கும். மோவின் அளவு கோலில் இலிபிகைட்டு 3 என்ற மதிப்பைக் கொண்டுள்ளது. மற்ற சில யுரேனியம் கனிமங்களைப் போலவே இலிபிகைட்டும் புறவூதா ஒளியின் கீழ் ஒளிரும். இக்கனிமம் ஒளிகசியும் தன்மையை கொண்டுள்ளது. செஞ்சாய்சதுரப் படிகக் கட்டமைப்பில் இது படிகமாகும். பொதுவாக படிந்த ஏடாக அல்லது சிறுமணித் திரட்டுகளாக இலிபிகைட்டு உருவாகும்.  

முதன்முதலில் 1848 ஆம் ஆண்டில் துருக்கி நாட்டின் 7 புவியியல் பிராந்தியங்களில் ஒன்றான மர்மரா பிராந்தியம் எடிர்னே மாகாணம் எடிர்னே நகரத்தில் கண்டறியப்பட்டது. 1803–1873 காலத்தில் வாழ்ந்த செருமானிய வேதியியலாளர் இயசுடசு வோன் இலிபிக்கு நினைவாக கனிமத்திற்கு இலிபிகைட்டு எனப் பெயரிடப்பட்டது.
# சபினைட்டு



**சபினைட்டு** (*Sabinaite*) என்பது ஓர் அரிய கார்பனேட்டு வகை கனிமமாகும். Zr<sub>2</sub>TiO<sub>4</sub>(CO<sub>3</sub>)<sub>4</sub> என்ற மூலக்கூற்று வாய்பாட்டால் இது விவரிக்கப்படுகிறது. ஒற்றைச்சரிவச்சு படிகத் திட்டத்தில் சபினைட்டு படிகமாகிறது. துவாரங்களுக்குள் நிறமற்றது முதல் வெள்ளைப் பட்டகம் வரையிலான நிறத்தில் சபினைட்டு படிகமாகிறது. பொதுவாக தூள் பூச்சுகளாகவும் திரள்களாகவும் காணப்படுகிறது. 3.36 என்ற ஒப்படர்த்தியை கொண்டுள்ளது. பன்னாட்டு கனிமவியல் நிறுவனம் சபினைட்டை Sba என்ற குறியீட்டால் அடையாளப்படுத்துகிறது.  

கனடாவின் கியூபெக் மாகணத்திலுள்ள மாண்ட்ரியல் தீவில் பாறை இடுக்குகளில் உள்ள கார்பனலைட்டு தகட்டுப் பாறைகளிலும் செயிண்ட் இலேர் மலையின் களிமப் பாறைகளில் ஊடுருவியும் சபினைட்டு காணப்படுகிறது.  

முதன்முதலில் 1980 ஆம் ஆண்டு கனடாவின் மாண்ட்ரியல் தீவில் உள்ள கற்சுரங்கத்தில் கண்டறியப்பட்டது. 1930-2015 ஆம் ஆண்டுகள் காலத்தில் கனடாவின் புவியியல் ஆய்வில் பணிபுரிந்த கனிமவியலாளர் ஆன் சபீனா நினைவாக கனிமத்திற்கு சபினைட்டு என பெயரிடப்பட்டது.  

பன்னாட்டு கனிமவியல் சங்கம் சபினைட்டு கனிமத்தை Sba என்ற குறியீட்டால் அடையாளப்படுத்துகிறது.
# குட்டிப்புரம் பாலம்


**குட்டிப்புரம் பாலம்** (*Kuttippuram bridge*) என்பது இந்தியாவின் கேரளத்தின், மலப்புறம் மாவட்டத்தில், தவனூர் - பொன்னானி பகுதியுடன் குட்டிப்புரத்தை இணைக்கும் ஒரு பாலமாகும். திரூர் மற்றும் பொன்னானி வட்டங்கள் பாரதப்புழா ஆற்றில் பிரிக்கப்படுகின்றன. பாரதப்புழா ஆறானது கேரளத்தின் இரண்டாவது நீளமான ஆறாகும். பாலம் இந்த இரண்டு பகுதிகளையும் இணைக்கிறது. இது கோழிக்கோடு - கொச்சி சாலையில் தேசிய நெடுஞ்சாலை 66 இன் ஒரு பகுதியாக உள்ளது.
# செம்போல் நகரம்


**செம்போல் நகரம்** அல்லது **பண்டார் ஜெம்போல்** (மலாய்; ஆங்கிலம்: *Bandar Seri Jempol*; சீனம்: 斯里仁保镇) என்பது மலேசியா, நெகிரி செம்பிலான் மாநிலத்தின் செம்போல் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம். இந்த நகரம் 1980-ஆம் ஆண்டில் திட்டமிடப்பட்டு உருவாக்கப்பட்ட நகரமாகும்.  

இந்த நகரத்தின் பழைய பெயர் **செர்த்திங்** (*Serting*). அதிகாரப்பூர்வமாக பண்டார் ஜெம்போல் என்று இந்த நகரம் அழைக்கப்பட்டாலும் இங்கு வாழும் மக்களில் பெரும்பாலோர் செர்த்திங் என்றே அழைக்கின்றனர்.  

## பொது

செம்போல் மாவட்டத்தின் இரு முக்கிய நகரங்களில் செம்போல் நகரமும் ஒன்றாகும். மற்றொரு முக்கியமான நகரம் பகாவ்.  

கோலாலம்பூர் பெருநகரில் இருந்து தெற்கே 137 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து கிழக்கே 70 கி.மீ. தொலைவிலும் அமைந்து உள்ளது. மிக அருகாமையில் உள்ள நகரம் பகாவ் நகரம். 21 கி.மீ. தொலைவில் அமைந்து உள்ளது.  

## போக்குவரத்து

- நெடுஞ்சாலை (*Malaysia Federal Route 10*); செம்போல் நகரத்திற்கான முக்கிய சாலையாகும். இந்தச் சாலை பகாவ் நகரத்தின் வழியாக செம்போல் நகரத்தை அடைந்து பின்னர் பகாங் தெமர்லோ நகரத்தை அடைகிறது.
- பெரா நெடுஞ்சாலை (*Bera Highway*) ; செம்போல் பகுதியைக் கிழக்கு - மேற்குத் திசையாக வெட்டிச் செல்கிறது. இந்தச் சாலை செம்போல் நகரில் தொடங்கி, பின்னர் தெற்கு பகாங்கில் உள்ள பண்டார் துன் அப்துல் ரசாக் நகரத்திற்கு அருகே முடிவு அடைகிறது.
- நெடுஞ்சாலை (*Malaysia Federal Route 13*); கோலா பிலா தொகுதியில் பகாவ் நகரத்தையும் சுவாசே நகரத்தையும் இணைக்கிறது. இந்த நெடுஞ்சாலைவழியாக செம்போல் நகரத்தை அடையலாம்.
- பகாவ் தொடருந்து நிலையம் தான், இந்த செம்போல் நகரத்திற்கும் செம்போல் மாவட்டத்திற்கும் சேவை செய்யும் முதன்மை தொடருந்து நிலையம் ஆகும்.

## செம்போல் தமிழ்ப்பள்ளிகள்

நெகிரி செம்பிலான், செம்போல் மாவட்டத்தின் செம்போல் நகரச் சுற்றுவட்டாரப் பகுதியில் **2** தமிழ்ப்பள்ளிகள் உள்ளன. **176** மாணவர்கள் பயில்கிறார்கள். **28** ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்:  

| NBD6002 | ஆயர் ஈத்தாம் தோட்டம் | SJK(T) Ladang Air Hitam | **ஆயர் ஈத்தாம் தோட்டத் தமிழ்ப்பள்ளி** | 72120 | பண்டார் ஸ்ரீ செம்போல் | 91 | 14 |  |
| --- | --- | --- | --- | --- | --- | --- | --- | --- |
| NBD6003 | கெடிஸ் தோட்டம் | SJK(T/Te) Ladang Geddes | **கெடிஸ் தோட்டத் தமிழ் தெலுங்கு பள்ளி** | 72120 | பண்டார் ஸ்ரீ செம்போல் | 85 | 14 | } |
# துவா பறக்கும் தவளை



**துவா பறக்கும் தவளை** (*Tuwa flying frog*) (*ராகோபோரசு ஜார்ஜி*) என்பது இந்தோனேசியாவின் சுலவேசியில் உள்ள காணப்படும் அகணிய உயிரி. இது ராகோபோரிடே குடும்பத்தில் உள்ள ஒரு பறக்கும் தவளை சிற்றினம் ஆகும். இதன் வகை இடம் ("துவா, பலுதல், மேற்கு-மத்திய செலிப்ஸ்" ) கண்டுபிடிக்க முடியவில்லை என்றாலும் சமீபத்திய தகவல்களின் அடிப்படையில் தென்கிழக்கு சுலவேசிக்கு அப்பால் உள்ள படோன் ஆகும். *ராகோபோரசு ஜார்ஜி* சுமார் 800 அடிக்கும் கீழான தாழ் நிலக் காடுகளில் வாழ்கிறது. இந்த தவளைகள் மரங்களின் தண்டுகளில் நுரையுடன் கூடிய முட்டை இணைத்து வைக்கின்றன. ஒவ்வொரு பெண்ணும் 29 -108 முட்டைகளை வைக்கின்றன. நீருள்ள மரப்பொந்துகளுக்கு மேலே வைக்கப்படும் இந்த முட்டைகள் பொறித்து வெளியேறும் தலைப்பிரட்டை தண்ணீர் நிறைந்த இந்த குழிகளில் விழுகின்றன.  

இந்தச் சிற்றினத்திற்கான குறிப்பிட்ட அச்சுறுத்தல்கள் எதுவும் தெரியவில்லை, ஆனால் இது வாழ்விட இழப்பால் எதிர்மறையாகப் பாதிக்கப்படுகிறது.
# மதுகா போர்டில்லோனி


***மதுகா போர்டில்லோனி***(Madhuca bourdillonii) என்பது **சப்போட்டாசி** குடும்பத்தில் உள்ள ஒரு வகை பூக்கும் தாவரமாகும். இது இந்தியாவில் உள்ள கேரளாவின் பாலக்காடு பகுதிகளில் மட்டுமே காணப்படுகிறது. இது 20 மீட்டர் உயரம் வரை வளரும் ஒரு பசுமையான மரமாகும். முற்றிலும் அழிந்துவிட்டதாக கருதப்பட்ட இந்த மரம் அதன் அசல் வசிப்பிடமான பாலக்காட்டிலிருந்து, 700 கி.மீ தொலைவில் உள்ள உத்தர கன்னடாவில் சமீபத்தில் கண்டுபிடிக்கப்பட்டது . இந்த மரங்கள் முன்னதாக பழைய குகைகளிலும் காடுகளிலும் பதிவு செய்யப்பட்டுள்ளது. இதன் மூலம், பண்டைய காடுகள் மற்றும் முதன்மை காடுகளை பாதுகாப்பதன் மூலம் பல்வேறு தாவரங்களைப் பாதுகாக்க முடியும் என அறியலாம்.
# கே. சப்தங்கா


**கே. சப்தங்கா** (*K. Sapdanga*) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டில் இவர் பிறந்தார். ஒரு பத்திரிகையாளராகவும் செயல்பட்டார். 2023 ஆம் ஆண்டு திசம்பர் மாதத்தில் அய்சுவால் வடக்கு 3 சட்டமன்றத் தொகுதியில் போட்டியிட்டு மிசோரம் சட்டமன்ற உறுப்பினராகத் தேர்ந்தெடுக்கப்பட்டார். முதலமைச்சராக இருந்த இலால்துகோமா தலைமையிலான இயோரம் மக்கள் இயக்கத்தின் கீழ் மிசோரம் மாநில அமைச்சரவையில் ஓர் அமைச்சராக பணியாற்றினார். இவர் இயோரம் மக்கள் இயக்கத்தின் செயல் தலைவராகவும் இயங்கினார்.  

## தொழில்
கே. சப்தங்கா வாங்லைனி என்ற தின்சரியின் ஆசிரியர் மற்றும் வெளியீட்டாளர் என செயல்பட்டார். இது மிசோரமில் மிகப் பெரிய புழக்கத்தில் உள்ள ஒரு செய்தித்தாள் ஆகும். சோனெட்டு வடத் தொலைக்காட்சியின் இணை நிறுவனரும் ஆவார்.
# சுசில் குமார் பட்டாச்சார்யா



**சுசில் குமார் பட்டாச்சார்யா** (*Sushil Kumar Bhattacharya*) (30 நவம்பர் 1921 - 28 திசம்பர் 1996) ஓர் இந்திய அரசியல்வாதி ஆவார். இவர் 1980-ஆம் ஆண்டில் இந்தியப் பொதுவுடமைக் கட்சியின் (மார்க்சிஸ்ட்) உறுப்பினராக மேற்கு வங்கத்தின் பர்த்வான் தொகுதியில் இருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.
# வைலத்தூர்


**வைலத்தூர்** (*Vailathur*) என்பது இந்தியாவின், கேரளத்தின், மலப்புறம் மாவட்டத்தில் உள்ள ஒரு நகரம் ஆகும். இது &nbsp;திரூரிலிருந்து மலப்புறம் செல்லும் வழியில் 4 கி.மீ. தொலைவில் அமைந்துள்ளது. இங்கிருந்து மேற்குப் பகுதியில் தனுருக்குச் செல்லும் சாலை உள்ளது. வலத்தூரானது தானூர் ஊராட்சி ஒன்றியத்துக்கு உட்பட்டது.  

## அமைவிடம்
இட்டிலக்கல் (அய்யய்யா சாலை வழியாக) (திருப்பும் இடம். நேரான சாலை தானூருக்கும் வலதுபுறம் திரும்பும் சாலை செம்மடத்துக்கும் செல்கிறது), வெள்ளச்சல், சூரங்கரா, புல்பரம்பா, தெய்யால, பாண்டிமுட்டம் வழியாகச் செல்லும் தானுர் சாலை செம்மடத்துக்கும் எளிதான வழியாகும். இந்த வழியாக பேருந்துகள் உள்ளன. வெள்ளச்சல், சுரங்கரா, இட்டிலக்கல், தலக்கடத்தூர், கடுங்கத்துக்குண்டு, குட்டிப்பாலா, கரிங்கப்பாரா, தனலூர் ஆகியவை அருகிலுள்ள சில சிறிய நகரங்கள் ஆகும்.  

## போக்குவரத்து
வையத்தூர் கிராமம் திரூர் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது.  

- தொடருந்து நிலையம்: மலபார் பகுதியில் உள்ள முக்கிய தொடருந்து நிலையங்களில் ஒன்று திரூர் தொடருந்து நிலையம் ஆகும். மலப்புறம் மாவட்டத்தை நாட்டின் மற்ற பகுதிகளுடன் இணைக்கும் வகையில், ஏறக்குறைய அனைத்து தொடருந்துகளும் இங்கு நிற்கின்றன.
- அருகிலுள்ள வானூர்தி நிலையம்: கோழிக்கோடு பன்னாட்டு வானூர்தி நிலையம் சுமார் 45 கிலோமீட்டர் தொலைவில் உள்ளது.
- அருகிலுள்ள நகரங்கள்: திரூர், கோட்டக்கல்

## முக்கிய கல்வி நிறுவனங்கள்

1. ஏஎம்எல்பி பள்ளி அத்தாணிக்கல், வைலத்தூர்
1. எஸ்சி ஆங்கிலப் பள்ளி, வைலத்தூர்
1. திப்யன் முன்பள்ளி, வைலத்தூர்
1. ஏஎம்எல்பி பள்ளி, இட்டிலக்கல்

## பள்ளிவாசல்களும், கோயில்களும்

1. ஜும்ஆ மசூதி, அத்தாணிக்கல்-தெய்யால வீதி, சிலாவில்
1. நகர ஜும்ஆ மசூதி, வைலத்தூர்
1. மசூதி அல் ஃபலாஹ்,
1. மசூதி உஸ்மான் பின் அஃப்பான், கவனத்துச்சோலை
1. கவனத்துச்சோழ தேவி கோவில், நவுசெரிபாடி
1. மகாதேவர் கோவில், சிலாவில்
# அம்பகாமம்



<templatestyles src="Module:Infobox/styles.css"></templatestyles>  
**அம்பகாமம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது மாங்குளத்துக்கு வடகிழக்கே சுமார் 12 கிலோமீட்டர் தூரத்தில் அமைந்துள்ளது.  

## பாடசாலைகள்
மு/அம்பகாமம் அரச தமிழ் கலவன் பாடசாலை  

## கோவில்கள்
அம்பகாமம் மம்மில் பிள்ளியார் கோவில்
# சில்வானி சட்டமன்றத் தொகுதி


**சில்வானி சட்டமன்றத் தொகுதி** (*Silwani Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளிள் ஒன்றாகும்.  

இது சில்வானி ராய்சன் மாவட்டத்தின் ஒரு பகுதியாகும்.  

## சட்டமன்ற உறுப்பினர்கள்
| தேர்தல் | சட்டமன்ற உறுப்பினர் | கட்சி |  |
| --- | --- | --- | --- |
| 2013 | இராம் பால் சிங் | பாரதிய ஜனதா கட்சி |  |
| 2018 |  |  |  |
| 2023 | தேவேந்திர பட்டேல் | இந்திய தேசிய காங்கிரசு | } |

## தேர்தல் முடிவுகள்
### 2018

### 2023
# இலால்சந்தமா ரால்டே



**இலால்சந்தமா ரால்டே** (*Lalchhandama Ralte*) இந்தியாவைச் சேர்ந்த ஓர் அரசியல்வாதியாவார். மிசோரம் மாநிலத்தில் மிசோ தேசிய முன்னணி கட்சியின் அரசியல்வாதியாக இவர் செயல்பட்டார். மிசோரம் சட்டமன்றத்தில் எதிர்க்கட்சித் தலைவராகவும், மிசோ தேசிய முன்னணி சட்டமன்றக் கட்சியின் தலைவராகவும் இருந்தார்.  
## தொழில்
இலால்சந்தமா ரால்டே பள்ளிக் கல்வி, தொழிலாளர், வேலைவாய்ப்பு மற்றும் திறன் மேம்பாடு, தொழில்முனைவு மற்றும் அச்சிடுதல் மற்றும் எழுதுபொருள் துறைகள் ஆகியவற்றில் அமைச்சராகப் பணியாற்றினார். மூன்றாவது இயோரம்தங்கா அமைச்சகத்தின் கீழ் 2018 ஆம் ஆண்டு முதல் 2023 ஆம் ஆண்டு வரை அமைச்சராக இருந்தார்  

## கல்வி
இலால்சந்தமா ரால்டே 1998 ஆம் ஆண்டில் சில்லாங்கில் உள்ள வடகிழக்கு மலைப் பல்கலைக்கழகத்தில் தனது முதுநிலை அரசியல் அறிவியலை படித்து முடித்தார்.
# செனெகலியா அசக்


**** (தாவர வகைப்பாட்டியல்: *Senegalia asak*) என்பது பபேசியக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 793 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “செனெகலியா” பேரினத்தில், 220 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2013 ஆம் ஆண்டு வெளிவந்துள்ளது. வடகிழக்கு ஆப்பிரிக்க நாடுகளின் அகணிய தாவரமாக இவ்வினம் உள்ளது. இந்நாடுகளின் பாரம்பரிய மருத்தவத்தில் பயனாகிறது. குறிப்பாக நீரிழிவு, இளைப்பு நோய், தீப்புண் போன்றவைகளுக்குப் பயன்படுகிறது.
# கல்யாண் சிங் தாக்கூர்



**கல்யாண் சிங் தாக்கூர்** (*Kalyan Singh Thakur*) என்பவர் ஓர் இந்திய அரசியல்வாதியும் மத்தியப் பிரதேச மேனாள் சட்டமன்ற உறுப்பினரும் ஆவார். இவர் பாரதிய ஜனதா கட்சியினை சேர்ந்தவர். தாக்கூர் குவாலியர் மாவட்டத்தில் உள்ள விதிசா தெற்கு சட்டமன்றத் தொகுதியிலிருந்து 2013ஆம் ஆண்டு நடைபெற்ற மத்தியப் பிரதேச சட்டமன்ற தேர்தலில் புத்னி மற்றும் விதிசா என இரு தொகுதிகளில் தேர்ந்தெடுக்கப்பட்ட சிவராஜ் சிங் சௌகான் விதிசா தொகுதியிலிருந்து பதவி விலகியதால் நடைபெற்ற இடைத்தேர்தலில் போட்டியிட்டு வெற்றிபெற்றார்.
# வச்செலியா டோர்டைலிசு



**** (தாவர வகைப்பாட்டியல்: *Vachellia tortilis*) என்பது பபேசியக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 793 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “வச்செலியா” பேரினத்தில், 157 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2008 ஆம் ஆண்டு வெளிவந்துள்ளது. ஆப்பிரிக்க நாடுகளின் அகணிய தாவரமாக இவ்வினம் உள்ளது. இந்நாடுகளின் பாரம்பரிய மருத்தவத்தில் பயனாகிறது. குறிப்பாக நீரிழிவு, இளைப்பு நோய், தீப்புண் போன்றவைகளுக்குப் பயன்படுகிறது.
# பீக்கருவேல்



**** (தாவர வகைப்பாட்டியல்: *Vachellia farnesiana, வச்செலியா பார்னேசியானா*) என்பது பபேசியக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 793 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “வச்செலியா” பேரினத்தில், 157 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1834 ஆம் ஆண்டு வெளிவந்துள்ளது. தென் அமெரிக்கா நாடுகளின் அகணிய தாவரமாக இவ்வினம் உள்ளது. இம்மரத்தின் பட்டைகளில் இருந்தும், பழங்களில் இருந்தும், கருநிற நிறமி இதிலிருந்து வணிகத்திற்காக எடுக்கப்படுகிறது.
# பத்ரி லால் யாதவ்



**பத்ரி லால் யாதவ்** (*Badri Lal Yadav*) இந்தியாவின் மத்தியப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக 1993 மற்றும் 2003-இல் நடைபெற்ற மத்தியப் பிரதேச சட்டமன்றத் தேர்தலில் பயோரா தொகுதியில் போட்டியிட்டுத் தேர்ந்தெடுக்கப்பட்டார்.  

## அரசியல் வாழ்க்கை
யாதவ் பாபுலால் கௌர் அரசாங்கத்தில் கவுர் அமைச்சரவையில் மாநில அமைச்சராகப் பணியாற்றினார்.
# டம்ப் மனி



***டம்ப் மனி*** (*Dumb Money*) என்பது 2023 ஆம் ஆண்டு வெளியான அமெரிக்க வாழ்க்கை வரலாற்று நகைச்சுவை-நாடகத் திரைப்படமாகும். இத்திரைப்பத்தின் பெரும்பகுதி அமெரிக்க பங்கு சந்தையில் நடந்த உண்மை நிகழ்வினை அடிப்படையாகக் கொண்டதாகும். இதனை கிரெய்க் கில்லெஸ்பி இயக்கியுள்ளார். இலாரன் சூக்கர் ப்ளூம், ரெபேக்கா ஏஞ்சலோ ஆகியோர் திரைப்படத்தின் கதையை எழுதி உள்ளனர. இது 2021 ஆம் ஆண்டு *பென் மெஸ்ரிச்சின்* (Ben Mezrich) எழுதிய *தி ஆன்டிசோசியல் நெட்வொர்க்* (The Antisocial Network) புத்தகத்தையும், சனவரி 2021 ஆண்டின் வெளியான *கேம்சுடாப் சார்ட் சுகியூசு* (GameStop short squeeze) என்ற தொடர் நிகழ்ச்சியையும் அடிப்படையாகக் கொண்டது ஆகும். பால் டானோ, பீட் டேவிட்சன், வின்சென்ட் டி'ஓனோஃப்ரியோ, அமெரிக்கா ஃபெரெரா, நிக் ஆஃபர்மேன், அந்தோனி ராமோஸ், செபாஸ்டியன் ஸ்டான், ஷைலீன் உட்லி, சேத் ரோஜென் ஆகியோரை உள்ளடக்கிய குழும நடிகர்கள் இந்தப் படத்தில் இடம்பெற்றுள்ளனர்.  

## சொற்தோற்றம்
**டம்ப் மனி** (Dump Money) என்றால், அமெரிக்க பங்கு சந்தையின் பெரும் பணக்காரர்களால், இளக்காரமாக குறிக்கப்படும் *சல்லிப்பணம், குப்பைப் பணம்* என்பது பொருளாகும், வட்டார வழக்குச் சொல் ஆகும். அச்சல்லி பணம் கொண்டவர்கள் ஒன்று சேர்ந்ததால், பெரும் முதலாளிகள் பெரு நட்டம் அடைந்த உண்மை கதையை அடிப்படையாகக் கொண்டதே, இத்திரைப்படமாகும்.  

## கதைச் சுருக்கம்
ஒரு சாதரண பங்கு சந்தை அடிப்படையில் பதிவுகளை உருவாக்கும் யூடிப்பர், எளிய மக்களின் சிறுசிறு முதலீடுகளைக் கொண்டு, பெரும் பணக்காரர்கள் பெருமளவில் ஈடுபடும் பங்கு சந்தை வணிகத்தில் ஈடுபடுகிறார். தான் கொண்ட உறுதியான நம்பிக்கையில், மிக நேர்மையான முடிவுகளால், கோடிக்கணக்கில் பணம் ஈட்டுகிறார். அவர் மட்டும் அல்லாமல், அவரை நம்பி, முதலீடு செய்த எளியவர்களும் பெருமளவு பணம் ஈட்ட வைக்கிறார்.  

## நடிகர்கள்

*டம்ப் மணி* நவம்பர் 7 அன்று எண்ணிம தளங்களில் வெளியிடப்பட்டது, அதைத் தொடர்ந்து, திசம்பர் 12 இல் ப்ளூ-ரே, டிவிடி தொழில் நுட்பங்களில் வெளியானது.  

### ஈட்டிய பணம்
*டம்ப் மணி* அமெரிக்காவிலும் கனடாவிலும் $13.9 மில்லியனையும், மற்ற பிராந்தியங்களில் $6.8 மில்லியனையும், உலகளவில் $20.7 மில்லியனை வசூலித்துள்ளது.
# பி. இலால்சஞ்சோவா



**பி. இலால்சஞ்சோவா** (*B. Lalchhanzova*) இந்தியாவைச் சேர்ந்த ஓர் அரசியல்வாதியாவார். மிசோரம் மாநிலத்தைச் சேர்ந்த இவர் தற்போது மிசோரம் அரசாங்கத்திற்கான உணவு, குடிமைப் பொருள்கள் மற்றும் நுகர்வோர் விவகாரங்கள் துறை மற்றும் நில வருவாய் மற்றும் தீர்வுத் துறை அமைச்சராக உள்ளார்.  

2023 ஆம் ஆண்டு நடைபெற்ற அய்சுவால் பொதுத் தேர்தலில் சோரம் மக்கள் இயக்கத்தின் வேட்பாளராக அய்சுவால் கிழக்கு 2 சட்டமன்றத் தொகுதியில் போட்டியிட்டு மிசோரம் சட்டமன்றத்திற்குத் தேர்ந்தெடுக்கப்பட்டார். 1992 ஆம் ஆண்டில் நிறுவப்பட்ட, நிலையான வளர்ச்சியில் பணியாற்றும் காட்-நெர்க் என்ற இலாப நோக்கற்ற அமைப்பின் நிறுவனர் மற்றும் இயக்குநராகவும் உள்ளார். an NGO established in 1992 working on sustainable development.  

## கல்வி
பி. இலால்சஞ்சோவா 2005 ஆம் ஆண்டில் மிசோரம் பல்கலைக்கழகத்தில் சமூகப் பணிகள் பாடத்தில் முதுகலைப் பட்டம் பெற்றார்.
# பழுப்பு தொண்டை தேன்சிட்டு



**பழுப்பு தொண்டை தேன்சிட்டு** (*Brown-throated sunbird*)(*ஆன்த்ரெப்டெசு மலாசென்சிசு*), **வெற்று-தொண்டை தேன்சிட்டு** என்றும் அழைக்கப்படுகிறது. இது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது மியான்மர் முதல் சிறு சுண்டாத் தீவுகள் மற்றும் மேற்கு பிலிப்பீன்சு வரையிலான தென்கிழக்கு ஆசியாவில் பரந்த அளவிலான பகுதி திறந்த வாழிடங்களில் காணப்படுகிறது. பிலிப்பீன்சின் எஞ்சிய பகுதியில் காணப்படும் சாம்பல்-தொண்டை தேன்சிட்டு பெரும்பாலும் பழுப்பு-தொண்டை தேன்சிட்டின் துணையினமாகக் கருதப்படுகிறது. ஆனால் இரண்டும் அளவு மற்றும் இறகுகளில் தொடர்ந்து வேறுபடுகின்றன. மேலும் இவற்றுக்கிடையே இடைநிலைக்கு எந்த ஆதாரமும் இல்லை.  

## வகைப்பாட்டியல்
பின்வரும் துணையினங்கள் அங்கீகரிக்கப்பட்டுள்ளன:  

- *ஆ. ம. மலாசென்சிசு* <small>(இசுகோபோலி, 1786)</small> - தென்கிழக்கு ஆசியா, சுமத்ரா மற்றும் செயற்கைக்கோள் தீவுகள், வடக்கிலிருந்து போர்னியோவின் பெரும்பகுதி, ஜாவா மற்றும் பாலி
- *ஆ. ம. ஆனம்பே* <small>ஓபர்கோல்சர், 1917</small> - அனம்பாசு தீவுகள்
- *நான்.* எரிக்சாந்தசு <small>ஓபர்கோல்சர், 1932</small> – நதுனா தீவுகள்
- *ஆ. ம.* *பர்னென்சிசு* <small>ரிலே, 1920</small> - வடக்கு போர்னியோ
- *ஆ. ம.* *mjobergi* <small>பேங்சு & பீட்டர்சு, 1927</small> – மராத்துவா
- *ஆ. ம.* *பராகுவே* <small>ரிலே, 1920</small> - பலவான்
- *ஆ. ம. கீலியோலூசியசு* <small>ஓபர்கோல்சர், 1923</small> – மிண்டனாவ்
- *ஆ. ம.* விக்லெசுவொர்த்<small>தி ஆர்டெர்ட், 1902</small> – சூலு தீவுக்கூட்டம்
- *ஆ. ம.* *ஐரிசு* <small>பார்க்சு, 1971</small> - சிபுடு தீவுகள்
- *ஆ. ம.* *குளோரிகாஸ்டர்* <small>ஷார்ப், 1877</small> – மேற்கு விசயாசு
- *ஆ. ம.* *காகயனென்சிசு* <small>மெர்ன்சு, 1905</small> – மாபன்
- *ஆ. ம. கெலியோகாலசு* <small>ஓபர்ஹோல்சர், 1923</small> - சங்கிகே மற்றும் சியாவ்
- *ஆ. ம.* *செலிபென்சிசு* <small>ஷெல்லி, 1878</small> - சுலவேசி மற்றும் செயற்கைக்கோள் தீவுகள்
- *ஆ. ம.* *தீவிர* <small>மீசு, 1966</small> - பாங்காய் மற்றும் சுலா
- *ஆ. ம.* *கன்வெர்ஜன்சு* <small>ரென்ஞ்ச், 1929</small> – லோம்போக் முதல் அலோர்
- *ஆ. ம.* *ருப்ரிஜெனா* <small>ரென்ச், 1931</small> – சும்பா

## விளக்கம்
பழுப்பு தொண்டை தேன்சிட்டு தடிமனான அலகுடைய ஒப்பீட்டளவில் பெரிய, தேன்சிட்டு<nowiki/>ஆகும். இதன் உடல் நீளம் ஆகும். எடை . ஆண் பறவை பெண் பறவையினை விடச் சற்று பெரியது.  

பெரும்பாலான தேன்சிட்டு பறவைகளைப் போலவே, ஆண் பழுப்பு தொண்டை தேன்சிட்டும் வண்ணமயமானது. ஆணின் சிறகு-மறைப்புகள் மற்றும் ஸ்கேபுலர்களில் கசுகொட்டையுடன் கூடிய மாறுபட்ட பச்சை மற்றும் ஊதா மேல்பகுதிகள் உள்ளன. மஞ்சள் நிறமுடையது. பெண் தேன்சிட்டின் மேற்பகுதி இடலைப் பச்சை நிறத்திலும் கீழ்ப்பகுதி மஞ்சள் நிறத்திலும் இருக்கும்.  

## நடத்தை
பழுப்பு தொண்டை தேன்சிட்டு முதன்மையாக அமிர்தத்தை உண்கிறது. ஆனால் சிறிய பழங்கள் மற்றும் பெர்ரிகளை உண்ணும். இளம் பறவைகள் பூச்சிகளை உண்ணுகிறது.  

## படங்கள்
# ஆன்த்ரெப்டெசு



***ஆன்த்ரெப்டெசு*** என்பது நெக்டரினிடே என்ற தேன்சிட்டுக் குடும்பத்தைச் சேர்ந்த பறவைப் பேரினமாகும்.  

## சிற்றினங்கள்
இந்தப் பேரினத்தில் 15 சிற்றினங்கள் உள்ளன:  
| வெற்று தேன்சிட்டு | *ஆன்த்ரெப்டெசு ரீச்செனோவி* | கென்யா, வடகிழக்கு தான்சானியா |  |
| --- | --- | --- | --- |
| அஞ்சியேட்டாவின் தேன்சிட்டு | *ஆன்த்ரெப்டெசு அஞ்சியேட்டா* | அங்கோலா, மலாவி, மொசாம்பிக், தான்சானியா, ஜாம்பியா |  |
| வெற்று தேன்சிட்டு | *ஆன்த்ரெப்டெசு சிம்ப்ளக்சு* | புருனே, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து. |  |
| பழுப்பு தொண்டை தேன்சிட்டு | *ஆன்த்ரெப்டெசு மலாசென்சிசு* | மியான்மர் முதல் சிறு சுண்டா தீவு, மேற்கு பிலிப்பீன்சு வரை. |  |
| சாம்பல் தொண்டை தேன்சிட்டு | *ஆன்த்ரெப்டெசு கிரைசிகுலரிசு* | பிலிப்பீன்சு. |  |
| செந்தொண்டை தேன்சிட்டு | *ஆன்த்ரெப்டெசு ரோடோலேமசு* | புருனே, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து. |  |
| சதுப்புநில தேன்சிட்டு | *ஆன்த்ரெப்டெசு கபோனிகசு* | செனகல் முதல் வடமேற்கு அங்கோலா வரை. |  |
| மேற்கத்திய ஊதா தேன்சிட்டு | *ஆன்த்ரெப்டெசு லாங்குமேரி* | சகாரா கீழ்மை ஆப்பிரிக்கா |  |
| கிழக்கு ஊதா தேன்சிட்டு | *ஆன்த்ரெப்டெசு ஓரியண்டலிசு* | வடக்கில் ஜிபூட்டி முதல் தான்சானியா வரை |  |
| உலுகுரு ஊதா-தேன்சிட்டு | *ஆன்த்ரெப்டெசு நெக்லக்டசு* | கிழக்கு கென்யா, கிழக்கு தான்சானியா, வடகிழக்கு மொசாம்பிக். |  |
| ஊதா-வால் தேன்சிட்டு | *ஆன்த்ரெப்டெசு அரன்டியசு* | அங்கோலா, கேமரூன், மத்திய ஆப்பிரிக்க குடியரசு, காங்கோ குடியரசு, காங்கோ ஜனநாயகக் குடியரசு, காபோன். |  |
| சிறிய பச்சை தேன்சிட்டு | *ஆன்த்ரெப்டெசு செய்முண்டி* | அங்கோலா, கேமரூன், மத்திய ஆப்பிரிக்க குடியரசு, காங்கோ குடியரசு, காங்கோ ஜனநாயக குடியரசு, ஐவரி கோஸ்ட், ஈக்குவடோரியல் கினியா, காபோன், கானா, லைபீரியா, நைஜீரியா, ருவாண்டா, சியரா லியோன், தெற்கு சூடான், தான்சானியா, டோகோ, உகாண்டா. |  |
| மஞ்சள் கன்ன தேன்சிட்டு | *ஆன்த்ரெப்டெசு* ரெக்டிரோசுட்ரிசு | சியரா லியோன் முதல் கானா வரை. |  |
| சாம்பல் கன்ன தேன்சிட்டு | *ஆன்த்ரெப்டெசு* தெப்ரோலேமசு | நைஜீரியா முதல் உகாண்டா, கென்யா, தான்சானியா, அங்கோலா, பயோகோ. |  |
| பச்சை பட்டை தேன்சிட்டு | *ஆன்த்ரெப்டெசு ரூபர்டிகுசு* | தான்சானியா. | } |
# புள்ளி வால் சிட்டுப்பருந்து



**புள்ளி வால் சிட்டுப்பருந்து** (*Spot-tailed sparrowhawk*) அல்லது **புள்ளி வால் கோஷாக்** (*அக்சிபிட்டர் திரைனோடேடசு*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை சிற்றினமாகும். இது இந்தோனேசியாவில் உள்ள சுலாவேசியில் மட்டுமே காணப்படும் அகணிய உயிரி. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்பு நிலக் காடுகள் ஆகும்.
# செம்போங்


**செம்போங்** (மலாய்; ஆங்கிலம்: *Chembong*; சீனம்: 钦邦) என்பது மலேசியா, நெகிரி செம்பிலான் மாநிலத்தின் ரெம்பாவ் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம். நெகிரி செம்பிலான் மாநிலத்தில் மட்டும், முக்கிம் என்பதை லுவாக் (*Luak*) என்று அழைக்கிறார்கள்.  

நெகிரி செம்பிலான் மாநில சட்டமன்றத் தொகுதிக்கும் செம்பொங் என்றுதான் பெயர். செம்பொங்கில் மலாய் இனத்தவர் பெரும்பான்மையினர்; மற்றும் சீனர் மற்றும் இந்திய மக்கள் சிறுபான்மையினராக உள்ளனர். இங்கு ஏராளமான பள்ளிவாசல்கள் உள்ளன; மற்றும் ஸ்ரீ மகா மாரியம்மன் ஆலயம், ஸ்ரீ சுப்பிரமணியர் இந்து ஆலயங்களும் உள்ளன. தாமான் பாலோங் சாலைக்கு வடக்கே ஒரு சீன ஆக்கியான் மதத் தளமும் உள்ளது.  

## பொது

செம்பொங்கில்பெரும்பான்மையான மக்கள் விவசாயிகள், அரசு ஊழியர்கள் மற்றும் தொழிற்சாலை தொழிலாளர்கள் ஆகும். செப்டம்பர் 2019-இல், நெஸ்லே மலேசியா தனது மிலோ செம்போங் (*MILO Chembong*) தொழிற்சாலையின் விரிவாக்கத்தைத் தொடங்கி 1993-இல் செயல்படத் தொடங்கியது. இப்போது உலகின் மிகப்பெரிய மிலோ உற்பத்தித் தளமாகவும் விளங்குகிறது.  

## செம்போங் தோட்ட உருமாற்றத் தமிழ்ப்பள்ளி

நெகிரி செம்பிலான்; ரெம்பாவ் மாவட்டத்தில் செம்போங் தோட்ட உருமாற்றத் தமிழ்ப்பள்ளி உள்ளது. 137 மாணவர்கள் பயில்கிறார்கள். 17 ஆசிரியர்கள் பணியாற்றுகிறார்கள். செம்போங் தோட்டத் தொழிலாளர்களின் பிள்ளைகள் கல்வி கற்பதற்காக 1938-இல் சி.ஏ. சோன்ஸ் எனும் ஆசிரியர் ஒருவரால் நிறுவப்பட்டது. தொடக்கத்தில் இந்தப் பள்ளி செம்போங் தோட்டத்தில் இருந்த வீடு ஒன்றில் தொடங்கப்பட்டது.  

| NBD3032 | செம்போங் தோட்டம் | SJK(T) Ladang Chembong | **செம்போங் தோட்ட உருமாற்றத் தமிழ்ப்பள்ளி** | 71300 | செம்போங் | 137 | 17 | } |
| --- | --- | --- | --- | --- | --- | --- | --- | --- |
# பினாங்கு இந்து அறநிலைய வாரியம்



**பினாங்கு இந்து அறநிலைய வாரியம்** (மலாய்: *Lembaga Wakaf Hindu Pulau Pinang *; ஆங்கிலம்: *Penang Hindu Endowments Board* (**PHEB**); என்பது மலேசியா, பினாங்கு மாநில அரசாங்கத்தின் ஒரு வாரியம் ஆகும். இந்த வாரியம் பினாங்கு மாநிலத்தின் இந்து சமய விவகாரங்களை நிர்வகிக்கிறது. இதன் நிர்வாகம் பினாங்கு மாநில அரசாங்கத்தின் கீழ் உள்ளது.  

பினாங்கு இந்து அறநிலைய வாரியத்தின் ஆண்டு அறிக்கை மற்றும் நிதிநிலை அறிக்கைகள் மலேசிய ஒற்றுமைத் துறை அமைச்சரால் மலேசிய அமைச்சரவையின் வழியாக மலேசிய நாடாளுமன்றத்தில் சமர்ப்பிக்கப்படும்.  

## பொது

தற்போது, பினாங்கு இந்து அறநிலைய வாரியம், அதன் இயக்குநர் ஆர். எஸ். என். ராயர் என்பவரால் வழிநடத்தப்படுகிறது பினாங்கு இந்து அறநிலைய வாரியம் (PHEB) என்பது 1906-ஆம் ஆண்டு இந்து அறநிலையச் சட்டத்தில் பதிவு செய்யப்பட்டுள்ள ஒரு சட்டப்பூர்வ அமைப்பாகும்.  

## வரலாறு

பினாங்கு தீவு இந்து அறநிலைய வாரியம்; 1906-இல் இந்து அறநிலையச் சட்டம் 1906-இன் கீழ் நிறுவப்பட்டது. இந்துக்களின் நலன்களைப் பாதுகாப்பதற்காக பினாங்கு மாநிலத்தில் பிரித்தானிய மலாயா காலனித்துவவாதிகளால் இந்தச் சட்டம் கொண்டுவரப்பட்டது.  

## பங்கு

பினாங்கில் உள்ள இந்து சமூகத்தின் நலனுக்காக நிலம், கட்டிடங்கள், வீடுகள், கல்லறைகள், கோயில்கள் மற்றும் நிதிகள் போன்ற கொடைகளை நிர்வகிப்பதற்கு இந்த வாரியம் பொறுப்பு வகிக்கிறது.
# அமேசான் ஆற்று இறால்



**மேக்ரோபிராக்கியம் அமேசோனிகம்** (*Macrobrachium amazonicum*) என்பது **அமேசான் ஆற்று இறால்** என்று பொதுவாக அழைக்கப்படுகிறது. இது பேலிமோனிடே நன்னீர் இறாலின் பொருளாதார முக்கியத்துவம் வாய்ந்த சிற்றினமாகும். இது தென் அமெரிக்காவின் வெப்பமண்டல மற்றும் மிதவெப்பமண்டல பகுதிகள் முழுவதும் காணப்படுகிறது.  

## விளக்கம்
*மேக்ரோபிராக்கியம் அமேசோனிகம்* சுமார் நீளம் வரை வளரக்கூடியது. இதன் எடை 30 கிராம் வரை இருக்கும். ஆண் இறால் பெண் இறாலை விடப் பெரியது.  

ஆண் இறால் நான்கு தனித்தனி புறத் தோற்றுருவில் காணப்படுகின்றன. முதலாவது ஒளி ஊடுருவக்கூடிய கால்களைக் கொண்ட மிகச்சிறிய பச்சை நிற சாயலுடையது. இரண்டாவது சிறிய, இலவங்கப்பட்டை நிற நகத்தில், பச்சை நிறம் அதிகமாகக் கொண்டது. ஆனால் கால் பகுதிகளில் பல பழுப்பு நிறப் புள்ளிகள் இருப்பதால் இவை பழுப்பு நிறமாக இருக்கும். மூன்றாவது மற்றும் நான்காவது பச்சை 1 மற்றும் பச்சை 2 எனப் பெயரிடப்பட்ட இரண்டு பெரிய உருத்தோற்றமுடைய இறால்கள் ஆகும். இவற்றின் இரண்டாவது இணை இடுக்கி கால்கள் மிகப் பெரியது. பாசி பச்சை நிறத்தில் இவை காணப்படும். இந்த இரண்டாவது மார்புக் கால்கள் உடலை விட நீளமானது. *மேக்ரோபிராக்கியம் ரோசன்பெர்கி* என்ற மாபெரும் ஆற்று இறால்களிலும் இதே போன்ற உருவ மாறுபாடுகள் காணப்படுகின்றன.  

## பரவல்
*மேக்ரோபிராக்கியம் அமேசோனிகம்* கயானா, சுரினாம், பிரெஞ்சு கயானா, பிரேசில், கொலம்பியா, வெனிசுலா, பெரு, எக்குவடோர், பொலிவியா, பராகுவே மற்றும் அர்ஜென்டினா ஆகிய நாடுகளில் காணப்படுகிறது. ஒரினோகோ, அமேசான், அரகுவாயா-டோகாண்டின் சு, சாவோ பிரான்சிசுகோ மற்றும் லா பிளாட்டா போன்ற அனைத்து முக்கிய கிழக்கு தென் அமெரிக்க ஆற்றுப் படுகைகளிலும் இது காணப்படுகிறது.  

## பொருளாதார முக்கியத்துவம்
மீன்வளத்தில் *மே. அமேசோனிகத்தின்* உற்பத்தி இன்னும் சிறியதாக இருந்தாலும், இந்த சிற்றினம் பிரேசிலின் நன்னீர் இறால் அறுவடையின் பெரும்பகுதியைக் கொண்டுள்ளது. பிரேசிலின் மாநிலங்களான பாரா மற்றும் அமேசோனாசுசின் பல பாரம்பரிய அமேசானிய சமூகங்களுக்கு இது ஒரு முக்கிய உணவு ஆதாரமாகும். மேலும் இது பொதுவாக மக்களால் உட்கொள்ளப்படுகிறது. வடகிழக்கு பிரேசிலின் சாவோ பிரான்சிசிசுகோ ஆற்றில், உள்ளூர் நீர்த்தேக்கங்களில் வளர்க்கப்படும் மீன்களுக்கு உணவு ஆதாரமாக 1939ஆம் ஆண்டு அறிமுகப்படுத்தப்பட்டது. இந்த அறிமுகத்தினால் பூர்வீக இனங்களில் ஏற்பட்டுள்ள தாக்கம் இன்னும் அறியப்படவில்லை
# நரேந்திர குமார் சுப்பா



**நரேந்திர குமார் சுப்பா** (*Narendra Kumar Subba*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தைச் சேர்ந்த இவர் பாரதிய சனதா கட்சியின் உறுப்பினராக சிக்கிம் மாநில அரசியலில் ஈடுபட்டார். சிக்கிம் சனநாயக முன்னணியின் வேட்பாளராக 2014 மற்றும் 2019 ஆம் ஆண்டுகளில் நடைபெற்ற சிக்கிம் சட்டமன்றத் தேர்தலில் மணிபோங் தெண்டம் தொகுதியில் இருந்து தேர்ந்தெடுக்கப்பட்டார். ஆனால் பின்னர் இவர் பாரதிய சனதா கட்சியில் சேர்ந்தார். 2014 முதல் 2019 ஆம் ஆண்டு வரை பவன் சாம்லிங்ஙின் ஐந்தாவது அமைச்சகத்தில் நகர்ப்புற வளர்ச்சி, வீட்டுவசதி, உணவு, குடிமைப் பொருள்கள் மற்றும் நுகர்வோர் விவகாரங்கள் துறை அமைச்சராகப் பணியாற்றினார்.  

1992 ஆம் ஆண்டில் மகாராட்டிர மாநிலம் பர்பானி நகரத்தில் உள்ள மராத்வாடா வேளாண் பல்கலைக்கழகத்தின் கீழ் இயங்கும் பர்பானி வேளாண் தொழில்நுட்பக் கல்லூரியில் உணவு அறிவியல் பாடத்தில் இளநிலை தொழில்நுட்பப் பட்டம் பெற்றிருந்தார்.
# அடவி பாபிராஜு


**அடவி பாபிராஜு** ( *Adivi Baapiraju* ) (1895-1952) இந்தியாவைச் சேர்ந்த பல்துறை அறிஞராவார். இவர் தெலுங்கு மொழி புதின ஆசிரியர், நாடக ஆசிரியர், ஓவியர், கலை இயக்குநர் மற்றும் தெலுங்கு நாடகம் மற்றும் தெலுங்குத் திரைப்படத்துறையில் தனது படைப்புகளுக்காக அறியப்பட்ட காலனித்துவ எதிர்ப்பு தேசியவாதியுமாவார். *கோனகன்னா ரெட்டி*, *நாராயண ராவ்* மற்றும் *ஹிமாபிந்து* போன்ற இலக்கியப் படைப்புகளுக்காக இவர் அறியப்படுகிறார்.  

## வாழ்க்கை
பாபிராஜு ஆந்திராவின் மேற்கு கோதாவரி மாவட்டத்தில் பீமவரம் அருகே உள்ள சாரேபல்லே என்ற ஊரில் 1895 ஆம் ஆண்டு அக்டோபர் 8 ஆம் தேதி பிறந்தார். ஆரம்பக் கல்வியை பீமவரத்திலும், உயர்கல்வியை நரசாபுரம் மற்றும் ராஜமகேந்திரவரத்திலும் பயின்றார். இவர் அஜந்தா குகைகள், அம்பி போன்ற நாடு முழுவதும் உள்ள சுற்றுலாத் தலங்களுக்குச் சென்று பார்வையிட்டார். இதனால் கலை மற்றும் ஓவியங்களில் இவருக்கு ஆர்வம் வளர்ந்தது. பிபின் சந்திர பால் போன்றவர்களால் ஈர்க்கப்பட்டு, பாபிராஜு 1921 இல் ஒத்துழையாமை இயக்கத்தில் பங்கேற்று 1922 இல் சுமார் ஓராண்டு சிறையில் இருந்தார். சிறையில் இருந்த அனுபவங்களை இவர் தனது "தொல்கரி" புத்தகத்தில் எழுதினார். விடுதலையான பிறகு பாபிராஜு சென்னை சட்டக் கல்லூரியில் சேர்ந்தார். பீமவரத்தில் ஓராண்டு வழக்கறிஞர் தொழில் செய்து பின்னர் அதை கைவிட்டார்.  
ஆர்.கே கடற்கரைச் சாலையில் உள்ள அடவி பாபிராஜு சிலை]]  
பாபிராஜு மச்சிலிப்பட்டிணத்தின் ஜடேய கலாசாலையின் முதல்வராக சிறிது காலம் பணியாற்றினார். 1934 இல் இவர் கலை இயக்குநராக தெலுங்குத் திரையுலகில் நுழைவதற்காக அந்த வேலையை விட்டுவிட்டார். *துருவ விஜயம்*, *மீராபாய்*, *அனுசூயா* ஆகிய படங்களை இயக்கினார். 1943 முதல் 1946 வரை ஐதராபாத்தில் இருந்து வெளியான *மிஜான்* என்ற தெலுங்கு நாளிதழை பாபிராஜு திருத்தி வெளியிட்டார். பாபிராஜு நூற்றுக்கும் மேற்பட்ட கதைகள் எழுதியுள்ளார். விசுவநாத சத்யநாராயணனின் *கிணேரசனி படாலு*, *நந்தூரியின் என்கிபடாலு* போன்ற படைப்புகளுக்கு ஓவியங்களை வரைந்துள்ளார் .  

## இறப்பு
பாபிராஜு, 1952 இல் இறந்தார்.
# கர்மா டாப்தென்


**கர்மா டாப்தென்** (*Karma Topden*) இந்தியாவைச் சேர்ந்த ஓர் அரசியல்வாதியாவார். 1941 ஆம் ஆண்டில் இவர் பிறந்தார். சிக்கிம் மாநிலத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினராக சிக்கிம் மாநில அரசியலில் ஈடுபட்டார்.  

சிக்கிம் சட்டமன்றத்தின் மூத்த உறுப்பினராக இருந்த மார்தம் டாப்தெனின் மகனாக கர்மா டாப்தென் பிறந்தார். டார்ச்சிலிங் நகரத்தில் உள்ள செயின்ட் இயோசப் பள்ளியில் பயின்றார் ('நார்த்பாயிண்ட்டு') பின்னர் இங்கிலாந்தில் உள்ள மான்செசுடர் பல்கலைக்கழகத்தில் பட்டம் பெற்றார். சிக்கிமில் ஒரு காவல்துறை அதிகாரியாக தனது வாழ்க்கையைத் தொடங்கினார், பின்னர் அப்போதைய ஆட்சியாளர் அலுவலகத்தில் நிர்வாக அதிகாரியாக ஆனார். 1975 ஆம் ஆண்டில் சிக்கிம் இந்தியாவின் மாநிலமாக மாறிய பிறகு, இவர் இந்திய நிர்வாக சேவையில் சேர்க்கப்பட்டார்.  

1988-1993 மற்றும் 1994-2000 ஆண்டுகளில் இரண்டு முறை இந்திய நாடாளுமன்றத்தின் மேல் சபையான மாநிலங்களவைக்கு தேர்ந்தெடுக்கப்படும் வரை டாப்தென் சிக்கிம் அரசாங்கத்தில் பல்வேறு மூத்த பதவிகளை வகித்தார். பின்னர் மங்கோலியாவுக்கான இந்திய தூதராக இரண்டு ஆண்டுகள் நியமிக்கப்பட்டார்.  

2018 ஆம் ஆண்டு ஆகத்து மாதம் 4 ஆம் தேதியன்று தன்னுடைய 77 ஆவது வயதில் இவர் காலமானார்.
# சுலாவெசி வைரி



**சுலாவெசி வைரி** (*Sulawesi goshawk-Accipiter griseiceps*) என்பது பாறுக்குடும்ப கொன்றுண்ணிப் பறவை சிற்றினமாகும். இது இந்தோனேசியாவின் சுலாவெசியில் மட்டுமே காணப்படும் அகணிய உயிரி. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# ஐன்சுடைனியம் ஆக்சிகுளோரைடு



**ஐன்சுடைனியம் ஆக்சிகுளோரைடு** (*Einsteinium oxychloride*) என்பது EsClO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஐன்சுடைனியம், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
ஐன்சுடைனியம் ஆக்சைடுடன் ஐதரசன் குளோரைடும் நீரும் கலந்த வாயுக் கலவையைச் சேர்த்து 500 பாகை செல்சியசு வெப்பநிலைக்கு 20 நிமிடங்களுக்குச் சூடுபடுத்தினால் ஐன்சுடைனியம் ஆக்சிகுளோரைடு உருவாகிறது.
# செங்காவ்


**செங்காவ்** (மலாய்; ஆங்கிலம்: *Chengkau*; சீனம்: 正高) என்பது மலேசியா, நெகிரி செம்பிலான் மாநிலத்தின் ரெம்பாவ் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.  

தொடக்கக் காலத்தில், செங்காவ் நகரம் பழைய தொடருந்து நிலையத்திற்கு அருகில் கட்டப்பட்டது. அந்த தொடருந்து நிலையக் கட்டிடம் இன்னும் உள்ளது.  

பின்னர் காலத்தில் செங்காவ் நகரம் சிரம்பான் - தம்பின் சாலைக்கு அருகில் மாற்றப்பட்டது. 1980-களில், செங்காவ் நகரத்தில் பாதி நகரம் தீக்கிறையானது. அதன் பின்னர் செங்காவ் நகரம் மிகவும் நவீன கட்டமைப்புகளுடன் மீண்டும் அதே இடத்தில் நிர்மாணிக்கப்பட்டது.  

## பொது

2010-இல் செங்காவ் நகரத்தில் புதிய மேம்பாலம் கட்டப்பட்டது. செங்காவ் நகரம் புலாவ் மாம்பட் எனும் சிறுநகரத்தையும் மற்றும் அஸ்தானா ராஜா அரண்மனை வளாகத்தையும் இணைக்கும் நகரமாக விளங்குகிறது.
# அனிசோயில் குளோரைடு



**அனிசோயில் குளோரைடு** (*Anisoyl chloride*) என்பது C<sub>8</sub>H<sub>7</sub>ClO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மெத்தாக்சிபென்சாயில் குளோரைடு என்ற பெயராலும் இச்சேர்மம் அழைக்கப்படுகிறது. குறிப்பாக இச்சேர்மம் ஓர் அரோமாட்டிக் அசைல் குளோரைடு என்று கருதப்படுகிறது. அனிசிக் அமிலத்தை பயன்படுத்தி கார்பாக்சிலிக் அமிலத்தின் ஐதராக்சில் குழுவை , ஒரு குளோரைடு குழுவால் மாற்றுவதன் மூலம் அனிசோயில் குளோரைடு உருவாகிறது. ஆர்த்தோ-, மெட்டா- மற்றும் பாரா என்ற அனிசோயில் குளோரைடின் மூன்று மாற்றியங்கள் காணப்படுகின்றன. இவற்றின் கட்டமைப்புகள் அரீன் பதிலீட்டு முறையில் வேறுபடுகின்றன. வளையத்தில் உள்ள மெத்தாக்சி குழுவின் இருப்பிடம் ஓர் அசைல் ஆலைடில் உள்ளது போல இருக்கிறது.
# ஆர். மணிமாறன் (அதிமுக)



**இரா. மணிமாறன்** (*R. Manimaran*) என்பவர் 1977 மற்றும் 1980 ஆம் ஆண்டுகளில் நடைபெற்ற தமிழகச் சட்டமன்றத் தேர்தல்களில் திருப்பூர் தொகுதியில் இருந்து இரண்டு முறை தமிழகச் சட்டமன்றத்திற்குத் தேர்ந்தெடுக்கப்பட்டார். அவர் அனைத்திந்திய அண்ணா திராவிட முன்னேற்றக் கழக (அதிமுக) கட்சியின் வேட்பாளராக இருந்தார்.
# சுவாசே


**சுவாசே** (மலாய்; ஆங்கிலம்: *Juasseh*; சீனம்: 尤阿塞) என்பது மலேசியா, நெகிரி செம்பிலான் மாநிலத்தின் கோலா பிலா மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.  

நெகிரி செம்பிலான் மாநிலத்தின் தலைநகரான சிரம்பான் நகரத்தில் இருந்து சுவாசே நகரம் ஏறக்குறைய 48 கி.மீ.; மலேசியாவின் தலைநகரான கோலாலம்பூர் மாநகரத்தில் இருந்து 114 கி.மீ.; தொலைவில் உள்ளது.  

## பொது

சுவாசே எனும் பெயரில் சுவாசே சட்டமன்ற தொகுதியும் உள்ளது. 1986-ஆம் ஆண்டில் இருந்து நெகிரி செம்பிலான் மாநில சட்டமன்றத்தில் பிரதிநிதிக்கப்படுகிறது.  

2023-ஆம் ஆண்டு நெகிரி செம்பிலான் மாநில தேர்தலில் பாரிசான் நேசனல் கூட்டணியைச் சேர்ந்த பீபி சர்லிசா முகமது காலித் என்பவர் 4,549 வாக்குகள் பெற்று 78 வாக்குகள் அறுதிப் பெரும்பான்மையில் வெற்றி பெற்றார்.